**Sveučilište Josipa Jurja Strossmayera u Osijeku**

**Filozofski fakultet Osijek**

**POZIVA**

sve zainteresirane za iskazivanje interesa za upis na Poslijediplomski sveučilišni studij Jezikoslovlje, iz znanstvenog područja humanističkih znanosti, znanstvenog polja filologije.

Pretprijave se podnose **do 31. prosinca 2017**.

***Opći uvjeti i kriteriji upisa***

* Doktorski studij mogu upisati pristupnici koji imaju završen fakultet iz područja humanističkih znanosti (magistar struke jednopredmetnoga ili dvopredmetnoga studija. Jednopredmetni studij mora biti studij jezika, a u dvopredmetnom studiju jedan predmet mora biti studij jezika). Ukoliko se pojave kandidati izvan navedenih kategorija njihov će status pojedinačno rješavati Povjerenstvo za stjecanje doktorata znanosti.
* Pristupnici za upis na studij moraju imati prosjek ocjena 4,0. Pristupnici s nižim prosjekom mogu se upisati iznimno, uz preporuke dvaju sveučilišnih nastavnika iz jezičnih predmeta i na temelju odluke Povjerenstva za stjecanje doktorata znanosti. Ako je pristupnik diplomirao dva jezika (npr. hrvatski i engleski) može sam izabrati prosjek koji mu daje bolje mogućnosti za upis.
* Pristupnici moraju aktivno vladati najmanje jednim stranim jezikom, a pretpostavlja se i primarna upućenost u rad s računalom.
* Pristupnici iz inozemstva mogu se upisati na studij ako su završili humanistički studij (jezik) na inozemnom visokom učilištu, uz preporuke dvaju sveučilišnih nastavnika i na temelju odluke Povjerenstva za stjecanje doktorata znanosti.

***Obavijesti o studiju***

Poslijediplomski sveučilišni studij traje tri godine odnosno šest semestara, a završetkom studija stječe se 180 ECTS bodova i akademski stupanj doktora znanosti iz znanstvenog područja humanističkih znanosti, znanstvenog polja filologije.

Školarina po semestru studija: 10.000,00 kuna.

Školarina studija ne uključuje troškove ocjene i obrane doktorskog rada, tiskanje diplome i promociju.

Opis studija dostupan je na službenoj stranici Filozofskoga fakulteta Osijek (<http://www.ffos.unios.hr/svi-doktorski-studiji-jezikoslovlje-knjizevnost-i-kulturni-identitet-pedagogija/naslovnica>), a dodatne obavijesti mogu se dobiti u Uredu za studentska pitanja osobno ili telefonski na broj 031/494-645 te elektroničkom poštom od stručne referentice za poslijediplomske studije gđe Ivane Vinko, dipl. prav. ([kbrkic@ffos.hr](mailto:kbrkic@ffos.hr)).

Obrazac za pretprijavu nalazi se u prilogu.

Ispunjeni obrazac dostavlja se osobno Uredu za studentska pitanja Filozofskog fakulteta Sveučilišta Josipa Jurja Strossmayera u Osijeku, Lorenza Jägera 9, 31 000 Osijek, telefaksom na broj 031/212-514 ili elektroničkom poštom na adresu [kbrkic@ffos.hr](mailto:kbrkic@ffos.hr) s naznakom "*Iskaz interesa za upis na Poslijediplomski sveučilišni studij Jezikoslovlje“*.

**ISKAZ INTERESA**

**POSLIJEDIPLOMSKI SVEUČILIŠNI STUDIJ**

***JEZIKOSLOVLJE***

**2017/2018.**

|  |  |
| --- | --- |
| **IME I PREZIME** |  |
| **OIB** |  |
| **JMBG** |  |
| **ADRESA** |  |
| **TELEFON / FAX /**  **E-MAIL** |  |
| **ZAVRŠENO OBRAZOVANJE** |  |
| **PODATCI O ZAPOSLENJU** |  |
| **PRILOZI** |  |
| **NAPOMENA** |  |
| **DATUM** |  |
| **VLASTORUČNI POTPIS** |  |

Ispunjeni obrazac zajedno s ostalom natječajnom dokumentacijom dostaviti na adresu: Ured za studentska pitanja Filozofskog fakulteta u Osijeku, Lorenza Jägera 9, 31 000 Osijek ili skenirano na kbrkic@ffos.hr.